
Sülysáp Nagyközség Önkormányzata
Polgármesterétől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS

Szám: 5100-3/2013.
Előterjesztést készítette: Farkas Mónika pályázati ügyintéző
Előterjesztés elkészítésének időpontja: 2013. április 24.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: -
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. április 29-én tartandó rendkívüli ülésére

3. napirendhez

Tárgy:
Támogatás igénylése a Központi Konyha fejlesztésére a 8/2013. (III. 29.) BM rendelet alapján

Tisztelt Képviselő-testület!

Idén újra megnyílt az egyes önkormányzati feladatokhoz kapcsolódó fejlesztési támogatások igénybevételét lehetővé tevő forrás, mégpedig három fejlesztési területen. Azonban a belügyminiszter 8/2013. (III. 29.) BM rendelete szerinti vissza nem térítendő támogatás csak egy cél fejlesztésére vehető igénybe, vagyis csak egy pályázatot nyújthatunk be.
A három fejlesztési cél a következő:

1. Kötelező önkormányzati feladatot ellátó intézmények fejlesztése

Ebből az alapból a tízezer fő lakosságszámot meghaladó településeken lévő bölcsődei nevelést, óvodai nevelést vagy óvodai, iskolai, kollégiumi étkeztetést végző intézmények infrastrukturális fejlesztése, felújítása támogatható. Ezen célterületre igényelhető maximális támogatás mértéke 30 millió Ft.
Az intézményfejlesztési támogatás az épület felújítására, fejlesztésére, elsősorban fűtéskorszerűsítésre, nyílászárócserére, hőszigetelésre és e feladatellátáshoz szükséges eszközök vagy berendezések beszerzésére, óvodai feladatot ellátó intézmény esetében kapacitásbővítésre is igényelhető. Óvodai kapacitásbővítés nem történhet a már meglévő óvodai funkcionális helyiségek számának vagy területének csökkentésével.

Az elbírálásnál előnyben részesül többek között az a pályázat, amely az intézmény fenntartási költségei csökkentését célzó fejlesztések, felújítások megvalósítását szolgálja, ha az a fejlesztéshez kapcsolódóan nyílászárócserét és hőszigetelés korszerűsítést is tartalmaz.

2. Óvodai, iskolai és utánpótlás sport infrastruktúra-fejlesztés, felújítás

Az előirányzat szerinti támogatás feltétele, hogy a pályázó települési önkormányzat rendelkezzen a sportra vonatkozó jogszabályok szerinti helyi sportfejlesztési koncepcióval. Erre a célterületre maximálisan 20 millió Ft támogatás igényelhető.

3. Közbiztonság növelését szolgáló fejlesztések megvalósítása 

Az előirányzatból támogatást igényelhet a települési önkormányzat a közbiztonság növelését szolgáló fejlesztések megvalósítása érdekében. Az igényelhető maximális támogatás mértéke 10 millió Ft. Az intézményfejlesztés és az utánpótlás sport infrastruktúra esetében az eszközbeszerzésre igényelt támogatás nem haladhatja meg az igényelt támogatási összeg 10%-át. 

Településünk esetében a támogatás mértéke az infrastrukturális fejlesztések esetén a fejlesztéshez szükséges összeg 80%-a.
Mindezeket megfontolva – miután a 2. és 3. célterületre benyújtott pályázatunk sajnos sikertelen volt – az 1. célterületet javasoljuk megpályázni a Központi Konyha fejlesztésével.
Kérem döntésük szíves meghozatalát!
…/2013. (IV. 29.) ÖKT határozati javaslat

Sülysáp Nagyközség Önkormányzat Képviselő-testülete a következő döntést hozza:
1./ A 8/2013. (III. 29.) BM rendelet alapján támogatási igényt nyújt be a Kötelező önkormányzati feladatot ellátó intézmények fejlesztése célterületre a Központi Konyha (Sülysáp, Malom u. 14-18.) helyiségeinek és eszközállományának fejlesztésére.
2./ A fejlesztés összköltségvetését 37,5 millió Ft-ban állapítja meg, melyből 30 millió Ft-ot az igényelhető támogatásból, 7,5 millió Ft-ot pedig önerőből kíván finanszírozni. (Ez a maximum, az ülés napjára lesznek pontos számok, addigra lesz költségvetés.) Az önerő összegét az önkormányzat 2013. évi költségvetésének általános tartalék kerete terhére biztosítja.

3./ Felkéri a polgármestert a szükséges intézkedések megtételére, a pályázat benyújtására.

Határidő: 2013. május 2.


Felelős: polgármester
Sülysáp, 2013. április 24.

Horinka László s.k.


polgármester

